Neuvoston 11 päivänä joulukuuta 1997 vahvistama YHTEINEN KANTA (EY) N:o 3/98 neuvoston direktiivin 98/.../EY antamiseksi jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä



Virallinen lehti nro C 023 , 23/01/1998 s. 0017



Neuvoston 11 päivänä joulukuuta 1997 vahvistama YHTEINEN KANTA (EY) N:o 3/98 neuvoston direktiivin 98/. . ./EY antamiseksi jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä (98/C 23/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että 1) yhteisessä liikennepolitiikassa on toteutettava lisätoimenpiteitä meriliikenteen turvallisuuden parantamiseksi, 2) yhteisö on erittäin huolestunut valtaviin ihmishengen menetyksiin johtaneista matkustaja-alusten onnettomuuksista, erityisesti Herald of Free Enterprise- ja Estonia-alusten onnettomuuksista; henkilöillä, jotka käyttävät matkustaja-aluksia ja suurnopeusmatkustaja-aluksia yhteisön alueella, on oikeus edellyttää ja luottaa, että alusten turvallisuuden taso on asianmukainen ja että niillä on riittävä informaatiojärjestelmä, jolla helpotetaan etsintä- ja pelastustoimintaa sekä mahdollisen onnettomuuden tehokasta jälkiselvittelyä, 3) on tarpeen varmistaa, että matkustaja-aluksella olevien matkustajien lukumäärä ei ylitä lukumäärää, jolle alus ja sen turvallisuusvarusteet on hyväksytty; yhtiöiden olisi kyettävä onnettomuuden sattuessa ilmoittamaan etsintä- ja pelastuspalveluille siinä mukana olleiden henkilöiden lukumäärä, 4) tiedot matkustajista ja laivaväestä on kirjattava, jotta helpotetaan etsintä- ja pelastustoimintaa sekä onnettomuuden tehokasta jälkiselvittelyä, eli onnettomuuteen joutuneiden henkilöiden yksilöimistä, siihen liittyvien oikeudellisten kysymysten selventämistä sekä soveltuvan lääkärinhoidon antamista pelastetuille henkilöille; kyseiset tiedot torjuisivat matkustaja-aluksilla olevien henkilöiden sukulaisten ja muiden heidän lähipiiriinsä kuuluvien tarpeetonta huolta sellaisilla vesillä tapahtuneissa merionnettomuuksissa, jotka etsintä- ja pelastuspalvelusta merellä tehdyn vuoden 1979 kansainvälisen yleissopimuksen (SAR) mukaisesti ovat jäsenvaltioiden vastuulla, 5) matkustajat olisi sen vuoksi laskettava ja rekisteröitävä ennen aluksen lähtöä, 6) ihmishengen turvallisuudesta merellä vuonna 1974 tehdyn kansainvälisen yleissopimuksen (SOLAS-yleissopimuksen) säännössä III/27 määrätään, että kaikki kansainvälisillä matkoilla liikennöivillä matkustaja-aluksilla olevat henkilöt on laskettava 1 päivästä heinäkuuta 1997 alkaen ja rekisteröitävä 1 päivästä tammikuuta 1999 alkaen, mutta että viranomaiset voivat kuitenkin myöntää suojaisilla vesillä liikennöiville matkustaja-aluksille vapautuksen näistä vaatimuksista sekä rekisteröintivaatimuksesta, jos kyseiset alukset liikennöivät aikataulun mukaisesti ja rekisteröintiä on tämän vuoksi mahdotonta toteuttaa; kyseistä SOLAS-sääntöä ei sovelleta kotimaan matkoihin ja siinä jätetään useita tulkinnanvaraisia kohtia yksittäisten jäsenvaltioiden harkittaviksi, 7) tämä direktiivi vastaa jäsenvaltioilla olevaa oikeutta asettaa niiden satamiin tai satamista liikennöiville matkustaja-aluksille tiettyjä, SOLAS-yleissopimuksessa asetettuja vaatimuksia ankarampia vaatimuksia, 8) ottaen erityisesti huomioon meritse tapahtuvan matkustajaliikenteen sisämarkkinaulottuvuuden toiminta yhteisön tasolla on tehokkain tapa saavuttaa yhtenäinen alusten turvallisuuden vähimmäistaso koko yhteisössä, 9) neuvoston direktiivi on suhteellisuusperiaate huomioon ottaen sopiva oikeudellinen keino, koska sillä luodaan puitteet turvallisuusmääräysten yhtenäiselle ja velvoittavalle soveltamiselle jäsenvaltioissa, mutta annetaan jokaiselle jäsenvaltiolle oikeus päättää sen sisäiseen järjestelmään parhaiten soveltuvista täytäntöönpanokeinoista, 10) jäsenvaltiot kykenevät varmistamaan, että niiden lipun alla purjehtivat matkustaja-alukset ja näillä aluksilla liikennöivät yhtiöt noudattavat soveltuvia turvallisuussääntöjä; kyseisiä sääntöjä ei pitäisi soveltaa aluksiin, jotka liikennöivät kolmansien maiden satamien välillä; tähän liikenteeseen sovelletaan SOLAS-määräyksiä, 11) ainoa tapa varmistaa mahdollisten onnettomuuksien varma ja tehokas jälkiselvittely kaikkien niiden matkustaja-alusten osalta, jotka liikennöivät tai aikovat liikennöidä jäsenvaltioiden satamista, riippumatta siitä, minkä lipun alla ne purjehtivat, on se, että jäsenvaltiot pitävät soveltuvien sääntöjen tehokasta noudattamista edellytyksenä liikennöimiselle omista satamistaan; vapautusten myöntämistä näistä säännöistä ei voida jättää yksin lippuvaltiolle, sillä ainoastaan satamavaltio kykenee määrittämään parhaimpia mahdollisia etsintä- ja pelastustoimia koskevat vaatimukset tietystä satamasta tai satamaan purjehtiville matkustaja-aluksille, 12) turvallisuustason yhdenmukaistamiseksi ja kilpailun vääristymisen välttämiseksi jäsenvaltioiden ei pitäisi muilla kuin tässä direktiivissä mainituilla perusteilla myöntää vapautuksia tai poikkeuksia soveltuvista matkustajatietoja koskevista SOLAS-määräyksistä yhteisön satamista lähtevillä tai niihin saapuvilla matkoilla, 13) käytännön toteuttamiseen liittyvistä syistä ja kilpailun vääristymisen välttämiseksi on omaksuttava yhdenmukainen lähestymistapa määriteltäessä matkoja, joilla kaikkien aluksella olevien henkilöiden rekisteröinti olisi oltava pakollista; kun on otettu huomioon kaikkien jäsenvaltioiden hyväksymät yleiset periaatteet ja erityistarpeet, on päädytty 20 meripeninkulman rajaan, 14) erityisistä toiminnallisista syistä Messinansalmen ylittävillä matkustaja-aluksilla olevien henkilöiden laskeminen voitaisiin rajoitetun ajan suorittaa yksinkertaisemmin kuin yksittäin laskien; jäsenvaltioilla pitäisi olla mahdollisuus saada jonkinlainen lievennys velvollisuuteen ilmoittaa henkilömäärä maihin niiden matkustaja-alusten osalta, jotka liikennöivät säännöllisesti lyhyillä matkoilla ja yksinomaan suojaisilla merialueilla, siten kuin ne tässä direktiivissä määritellään; yksinomaan suojaisilla merialueilla liikennöivät matkustaja-alukset ovat vähemmän alttiita vaaroille, joten niillä pitäisi olla mahdollisuus saada vapautus; tietyissä erityisolosuhteissa laivayhtiöiden voi olla erittäin vaikeaa käytännössä toteuttaa aluksella olevien matkustajien rekisteröintiä, ja tämän vuoksi poikkeus rekisteröintivelvoitteesta voitaisiin myöntää erityisolosuhteissa ja tarkasti määritellyin ehdoin, 15) nimellä rekisteröityjä henkilöitä koskevien tietojen keruun ja käsittelyn on tapahduttava direktiivissä 95/46/EY (4) säädettyjen tietosuojaperiaatteiden mukaisesti; on erityisesti huomattava, että heille on tietoja kerättäessä selvästi ilmoitettava, mihin tarkoitukseen niitä tarvitaan, ja että tietoja pitäisi säilyttää vain erittäin vähän aikaa eikä missään tapauksessa kauempaa kuin on tarpeen tämän direktiivin tarkoitusten toteuttamiseksi, 16) on tarpeen, että jäsenvaltioiden edustajista koostuva komitea avustaa komissiota tämän direktiivin tehokkaassa täytäntöönpanossa; direktiivin 93/75/ETY (5) 12 artiklan nojalla perustettu komitea voi suorittaa tämän tehtävän, ja 17) tiettyjä tämän direktiivin säännöksiä voidaan kyseisessä komiteassa mukauttaa siten, että otetaan huomioon SOLAS-yleissopimukseen myöhemmin tehtävät muutokset, jotka ovat tulleet voimaan, ON ANTANUT TÄMÄN DIREKTIIVIN: 1 artikla Tämän direktiivin tarkoituksena on parantaa matkustajien ja laivaväen turvallisuutta ja pelastamismahdollisuuksia yhteisön jäsenvaltioiden satamiin tai satamista liikennöivillä matkustaja-aluksilla sekä varmistaa, että etsintä- ja pelastustoimintaa sekä mahdollisen onnettomuuden jälkiselvittelyä voidaan tehostaa. 2 artikla Tässä direktiivissä tarkoitetaan: - "henkilöillä" kaikkia aluksessa olevia henkilöitä iästä riippumatta, - "matkustaja-aluksella" merialusta ja suurnopeusmerialusta, joka kuljettaa enemmän kuin kaksitoista matkustajaa, - "suurnopeusaluksella" vuoden 1974 SOLAS-yleissopimuksen, sellaisena kuin se on voimassa tämän direktiivin antamispäivänä, X luvun 1 säännössä määrittelyä suurnopeusalusta, - "yhtiöllä" matkustaja-aluksen omistajaa tai muuta järjestöä tai henkilöä, kuten liikenteen harjoittajaa tai ilman miehistöä rahdatun aluksen rahtaajaa, joka on varustamon sijasta ottanut vastuun matkustaja-aluksen käytöstä, - "ISM-säännöstöllä" kansainvälistä johtamissäännöstöä laivojen turvallisesta toiminnasta ja ympäristön pilaantumisen ehkäisemisestä, jonka IMO antoi 4 päivänä marraskuuta 1993 yleiskokouksen päätöslauselmalla A.741 (18), - "matkustajarekisterin pitäjällä" vastuullista maissa olevaa henkilöä, jonka yhtiö on nimennyt täyttämään ISM-säännöstön velvoitteet, tai maissa olevaa henkilöä, jonka yhtiö on nimennyt vastaamaan yhtiön matkustaja-aluksella olevia henkilöitä koskevien tietojen säilyttämisestä, - "nimetyllä viranomaisella" jäsenvaltion toimivaltaista viranomaista, joka vastaa etsintä- ja pelastuspalvelusta tai huolehtii onnettomuuden jälkiselvittelystä, - "meripeninkulmalla" 1 852:ta metriä, - "suojaisella merialueella" avomeren vaikutuksilta suojassa olevaa merialuetta, jolla matkustaja-alus ei milloinkaan ole yli kuuden meripeninkulman päässä suojapaikasta, jossa haaksirikkoutuneet voivat nousta maihin, ja jonka lähistöllä etsintä- ja pelastuspalvelut voidaan hoitaa, - "säännöllisellä liikenteellä" sarjaa laivamatkoja, joilla hoidetaan kahden tai useamman saman sataman välinen liikenne joko: a) julkaistun aikataulun mukaisesti tai b) niin säännöllisin tai usein toistuvin matkoin, että ne voidaan tunnistaa järjestelmälliseksi liikenteeksi, - "kolmannella maalla" maata, joka ei ole jäsenvaltio. 3 artikla Tätä direktiiviä sovelletaan matkustaja-aluksiin, lukuun ottamatta: - sota- ja joukkojenkuljetusaluksia ja - huvialuksia, jos niitä ei ole miehitetty ja jos niillä ei kuljeteta yli 12:ta matkustajaa kaupallisessa tarkoituksessa. 4 artikla 1. Kaikki jäsenvaltiossa sijaitsevasta satamasta lähtevässä matkustaja-aluksessa olevat henkilöt on laskettava ennen matkustaja-aluksen lähtöä. 2. Henkilöiden lukumäärä on ilmoitettava ennen aluksen lähtöä matkustaja-aluksen päällikölle sekä yhtiön matkustajarekisterin pitäjälle tai yhtiön muuhun maissa olevaan samaa tarkoitusta palvelevaan järjestelmään. 5 artikla 1. Seuraavat tiedot on kirjattava jäsenvaltiossa sijaitsevasta satamasta lähtevästä jokaisesta matkustaja-aluksesta, jonka matkan pituus on yli 20 meripeninkulmaa lähtöpaikasta: - aluksessa olevien henkilöiden sukunimet - etunimet tai alkukirjaimet - sukupuoli - ikäryhmä (aikuinen, lapsi tai sylilapsi), johon henkilö kuuluu, tai ikä tai syntymävuosi, - matkustajan itse halutessa, tiedot matkustajan hätätilanteessa mahdollisesti tarvitsemasta erityisestä huolenpidosta tai avusta. 2. Nämä tiedot on kerättävä ennen lähtöä ja toimitettava viimeistään 30 minuutin kuluttua matkustaja-aluksen lähdöstä yhtiön matkustajarekisterin pitäjälle tai yhtiön maissa olevaan samaa tarkoitusta palvelevaan järjestelmään. 6 artikla 1. Kunkin jäsenvaltion on yhteisön ulkopuolella sijaitsevasta satamasta lähtevien mutta yhteisön satamaan saapuvien, sen oman lipun alla purjehtivien matkustaja-alusten osalta vaadittava yhtiöitä varmistamaan, että 4 artiklan 1 kohdan ja 5 artiklan 1 kohdan mukaiset tiedot annetaan 4 artiklan 2 kohdassa ja 5 artiklan 2 kohdassa säädetyllä tavalla. 2. Kunkin jäsenvaltion on yhteisön ulkopuolella sijaitsevasta satamasta lähtevien mutta yhteisön satamaan saapuvien, kolmannen maan lipun alla purjehtivien matkustaja-alusten osalta vaadittava yhtiötä varmistamaan, että 4 artiklan 1 kohdan ja 5 artiklan 1 kohdan säännösten mukaiset tiedot kerätään ja niitä säilytetään siten, että ne ovat nimetyn viranomaisen käytettävissä, kun niitä tarvitaan etsintä- ja pelastustarkoituksiin sekä onnettomuuden jälkiselvittelyä varten. 3. Jäsenvaltiot saavat soveltuvien SOLAS-yleissopimuksen määräysten nojalla myöntää oman lippunsa alla purjehtiville, yhteisön satamaan yhteisön ulkopuolella sijaitsevasta satamasta saapuville aluksille matkustajatietoihin liittyviä vapautuksia tai poikkeuksia ainoastaan tämän direktiivin vapautuksia tai poikkeuksia koskevien edellytysten mukaisesti. 7 artikla Aluksen päällikön on varmistettava ennen aluksen lähtöä, että jäsenvaltiossa sijaitsevasta satamasta lähtevässä matkustaja-aluksessa olevien henkilöiden lukumäärä ei ylitä määrää, jonka kuljettaminen on aluksella sallittua. 8 artikla Kunkin yhtiön, joka on ottanut vastuun matkustaja-aluksen käytöstä on, jos 4 ja 5 artiklan säännökset niin edellyttävät: - perustettava matkustajatietojen rekisteröimisjärjestelmä. Järjestelmän on oltava 11 artiklassa säädettyjen vaatimusten mukainen, - nimitettävä matkustajarekisterin pitäjä, joka vastaa tässä direktiivissä edellytettyjen tietojen säilyttämisestä ja niiden lähettämisestä tiedoksi hätätilanteessa tai onnettomuuden jälkeen. Yhtiön on varmistettava, että tässä direktiivissä vaaditut tiedot ovat milloin tahansa valmiina toimitettaviksi nimetylle viranomaiselle etsintä- ja pelastustarkoituksiin hätätilanteessa tai onnettomuuden jälkeen. Edellä 5 artiklan mukaisesti kerättyjä henkilötietoja ei saa säilyttää pidempään kuin on tarpeen tämän direktiivin tarkoitusten toteuttamiseksi. Yhtiön on varmistettava, että tiedot henkilöistä, jotka ovat ilmoittaneet tarvitsevansa hätätilanteessa erityistä huolenpitoa tai apua, on asianmukaisesti kirjattu ja toimitettu aluksen päällikölle ennen matkustaja-aluksen lähtöä. 9 artikla 1. Jäsenvaltio, jonka satamasta matkustaja-alus lähtee, voi alentaa 5 artiklassa säädettyä 20 meripeninkulman rajaa. Päätökset tämän rajan alentamisesta kahden eri jäsenvaltioissa sijaitsevan sataman välisillä matkoilla on kyseisten kahden jäsenvaltion tehtävä yhdessä. 2. a) Pannessaan täytäntöön 4 artiklan 1 kohdan vaatimuksia Italian tasavalta voi Messinansalmen ylittävän säännöllisen liikenteen osalta antaa määräyksiä matkustajien sallitun enimmäismäärän laskemisesta matkustaja-aluksessa, jossa kuljetetaan henkilöjunavaunuja ja tieliikenneajoneuvoja, junavaunujen ja muiden aluksessa olevien ajoneuvojen suurimman sallitun matkustajamäärän perusteella, jos yksittäisiä matkustajia ei voida toiminnallisista syistä laskea. Tämän säännöksen soveltamisaika rajoitetaan neljäksi vuodeksi. Sen jatkamisesta päätetään 3 kohdan mukaisesti saatujen kokemusten perusteella. b) Jäsenvaltio, jonka satamasta alus lähtee, voi vapauttaa 4 artiklan 2 kohdassa säädetystä velvoitteesta toimittaa aluksella olevien henkilöiden lukumäärä matkustajarekisterin pitäjälle tai yhtiön maissa sijaitsevaan samaa tarkoitusta palvelevaan järjestelmään ne matkustaja-alukset, jotka liikennöivät yksinomaan suojaisilla merialueilla sellaisessa säännöllisessä liikenteessä, jossa satamien välinen matka kestää alle yhden tunnin. c) Jäsenvaltio voi myöntää vapautuksen 5 artiklassa säädetyistä velvoitteista matkustaja-aluksille, jotka purjehtivat yksinomaan suojaisilla merialueilla kahden sataman välisillä matkoilla tai matkoilla, jotka alkavat samasta satamasta kuin mihin ne päättyvät ilman, että alus käy välillä muussa satamassa. 3. Seuraavaa menettelyä on noudatettava 2 kohdassa säädetyissä olosuhteissa: a) jäsenvaltion on ilmoitettava komissiolle viipymättä päätöksestä myöntää vapautus tai poikkeus 4 ja 5 artiklan soveltuvista säännöksistä ja perusteltava päätöksensä, b) jos komissio kuuden kuukauden kuluessa ilmoituksen antamisesta katsoo, että päätös ei ole perusteltu tai että se voisi vaikuttaa haitallisesti kilpailuun, komissio voi 13 artiklassa säädettyä menettelyä noudattaen vaatia, että jäsenvaltio muuttaa päätöstään tai peruuttaa sen. 4. Sellaisen alueen säännölliselle liikenteelle, jossa yli kahden metrin merkitsevän aallonkorkeuden vuosittainen todennäköisyys on alle kymmenen prosenttia, ja - jos matkan pituus ei ylitä suunnilleen 30:tä meripeninkulmaa tai - jos liikenteen pääasiallisena tarkoituksena on tavanomaisen säännöllisen yhteyden ylläpitäminen syrjäisten alueiden asukkaille, jäsenvaltio, jonka satamasta matkustaja-alukset lähtevät kotimaan matkalle, tai kaksi jäsenvaltiota, joiden satamien välillä matkustaja-alukset purjehtivat, voi pyytää, että komissio myöntää kokonaan tai osittain poikkeuksen tästä vaatimuksesta, jos ne katsovat, että yhtiöiden on mahdotonta toteuttaa 5 artiklan 1 kohdassa mainittujen tietojen kirjaamista. Toteuttamisen mahdottomuus on tätä tarkoitusta varten todistettava. Lisäksi on osoitettava, että alueella, jolla kyseiset alukset liikennöivät, on tarjolla maista navigointitukea sekä luotettavia sääennusteita ja että asianmukaiset ja riittävät etsintä- ja pelastuspalvelut ovat saatavilla. Tämän kohdan nojalla myönnetyt poikkeukset eivät saa vaikuttaa haitallisesti kilpailuun. Päätös on tehtävä 13 artiklassa säädettyä menettelyä noudattaen. 5. Jäsenvaltio ei saa tämän direktiivin säännösten nojalla myöntää vapautuksia eikä poikkeuksia sen satamista liikennöiville matkustaja-aluksille, jotka purjehtivat sellaisen kolmannen maan lipun alla, joka on SOLAS-yleissopimuksen sopimuspuoli ja joka ei soveltuvien SOLAS-yleissopimuksen määräysten nojalla suostu tällaisten vapautusten soveltamiseen. 10 artikla Edellä olevan 8 artiklan mukaisesti perustettujen rekisteröintijärjestelmien on oltava jäsenvaltioiden hyväksymiä. Jäsenvaltioiden on suoritettava alueellaan ainakin satunnaisesti tämän direktiivin nojalla perustettujen rekisteröintijärjestelmien toimivuutta koskevia tarkastuksia. Kunkin jäsenvaltion on nimettävä viranomainen, jolle 8 artiklassa tarkoitettujen yhtiöiden on toimitettava tässä direktiivissä vaaditut tiedot. 11 artikla 1. Tämän direktiivin tarkoitusten toteuttamiseksi rekisteröintijärjestelmien on oltava seuraavien toimivuusvaatimusten mukaisia: i) >TAULUKON PAIKKA> ii) >TAULUKON PAIKKA> iii) >TAULUKON PAIKKA> iv) >TAULUKON PAIKKA> 2. Samoilla tai samanlaisilla reiteillä on vältettävä useiden eri järjestelmien käyttöä. 12 artikla Tätä direktiiviä voidaan muuttaa 13 artiklassa säädettyä menettelyä noudattaen, jotta varmistetaan SOLAS-yleissopimukseen myöhemmin tehtävien rekisteröintijärjestelmiin liittyvien muutosten soveltaminen tämän direktiivin tarkoitusten toteuttamiseksi, mutta sen soveltamisalaa laajentamatta, sanotun kuitenkaan rajoittamatta SOLAS-yleissopimuksen muuttamista koskevia menettelyä. 13 artikla Komissiota avustaa direktiivin 93/75/ETY 12 artiklan 1 kohdan nojalla perustettu komitea. Komitean on toimittava mainitun artiklan 2 ja 3 kohdassa säädetyn menettelyn mukaisesti. 14 artikla Jäsenvaltioiden on säädettävä seuraamusjärjestelmä tämän direktiivin nojalla annettujen kansallisten määräysten rikkomisen varalta ja toteutettava kaikki tarvittavat toimenpiteet sen varmistamiseksi, että kyseisiä seuraamuksia sovelletaan. Määrättyjen seuraamusten on oltava tehokkaita, rikkomukseen suhteutettuja ja luonteeltaan varoittavia. 15 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1999. Niiden on ilmoitettava tästä komissiolle viipymättä. Edellä olevaa 5 artiklaa on sovellettava viimeistään 1 päivänä tammikuuta 2000. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on viipymättä ilmoitettava kaikki tässä direktiivissä tarkoitetuista kysymyksistä antamansa kansalliset säännökset komissioille. Komission on ilmoitettava niistä muille jäsenvaltioille. 16 artikla Tämä direktiivi tulee voimaan kahdentenakymmenentenä päivänä sen julkaisemisesta Euroopan yhteisöjen virallisessa lehdessä. 17 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL C 31, 31.1.1997, s. 5, ja EYVL C 275, 11.9.1997, s. 7. (2) EYVL C 206, 7.7.1997, s. 111. (3) Euroopan parlamentin lausunto, annettu 29. toukokuuta 1997 (EYVL C 182, 16.6.1997, s. 14), neuvoston yhteinen kanta, vahvistettu 11. joulukuuta 1997 ja Euroopan parlamentin päätös, tehty . . . (ei vielä julkaistu virallisessa lehdessä). (4) EYVL L 281, 23.11.1995, s. 31. (5) EYVL L 247, 5.10.1993, s. 19. NEUVOSTON PERUSTELUT I JOHDANTO Komissio toimitti neuvostolle 26 päivänä marraskuuta 1996 ehdotuksen neuvoston direktiiviksi matkustaja-aluksilla olevien henkilöiden rekisteröinnistä (1). Ehdotus perustui EY:n perustamissopimuksen 84 artiklan 2 kohtaan. Talous- ja sosiaalikomitea antoi lausuntonsa 23 päivänä huhtikuuta 1997 (2). Euroopan parlamentti antoi lausuntonsa ensimmäisessä käsittelyssä 29 päivänä toukokuuta 1997 (3). Komissio tarkisti ehdotustaan kyseisten lausuntojen pohjalta ja toimitti sen neuvostolle 23 päivänä heinäkuuta 1997 (4). Neuvosto antoi yhteisen kantansa perustamissopimuksen 189 c artiklan mukaisesti 11 päivänä joulukuuta 1997. II EHDOTUKSEN TARKOITUS Komission ehdotuksen tarkoituksena on velvoittaa yritykset, jotka harjoittavat liikennettä matkustaja-aluksilla yhteisön jäsenvaltioiden satamiin tai satamista kansainvälisillä tai kotimaan matkoilla, laskemaan matkustajansa sekä laivaväkensä ennen lähtöä sekä, jos matkan pituus on yli 20 meripeninkulmaa lähtöpaikasta, rekisteröimään heidän nimensä, sukupuolensa ja ikäryhmänsä sekä tiedot matkustajan hätätilanteessa mahdollisesti tarvitsemasta erityisestä huolenpidosta, jos matkustaja on tästä ilmoittanut itse. Laskennan avulla olisi helpompi varmistaa, että aluksella olevien henkilöiden lukumäärä ei ylitä aluksen suurinta sallittua matkustajamäärää, ja sen ansiosta myös pelastuspalvelu saisi onnettomuuden tapahtuessa tietää pelastettavien henkilöiden lukumäärän. Aluksella olevien henkilöiden rekisteröiminen olisi hyödyksi kaikille tahoille, joiden tehtävänä on osallistua onnettomuuden jälkeiseen toimintaan. Direktiivin avulla voitaisiin lisäksi varmistaa, ettei säädöksillä olisi vaikutusta keskenään samankaltaisilla reiteillä liikennöivien yhtiöiden väliseen kilpailuun. Ajatus matkustajien pakollisesta laskemisesta ja rekisteröimisestä tuli ajankohtaiseksi vuonna 1987 sattuneen Herald of Free Enterprise -aluksen onnettomuuden jälkeen, ja tarve korostui entisestään vuonna 1994 sattuneen Estonian onnettomuuden jälkeen. Ajatus otettiin esiin ro-ro-matkustaja-alusten turvallisuudesta 22 päivänä joulukuuta 1994 annetun neuvoston päätöslauselman II osan 2 kohdassa (5). Vuonna 1995 asia lisättiin IMOn päätöslauselmalla MSC 47 (66) SOLAS-yleissopimuksen III luvun 27 sääntöön (6). III YHTEISEN KANNAN TARKASTELU Yhteinen kanta koskee kaikkia merellä liikennöiviä matkustaja-aluksia ja suurnopeusaluksia, jotka kuljettavat enemmän kuin 12 matkustajaa ja jotka lähtevät jäsenvaltiossa sijaitsevasta satamasta tai tekevät matkan kolmannesta maasta yhteisön satamaan (1 ja 6 artikla). Yhteisessä kannassa määrätään kaikkien matkustajien laskemisesta ennen lähtöä (4 artiklan 1 kohta sekä 6 artiklan 1 ja 2 kohta). Messinansalmen ylittävien alusten matkustajat voidaan laskea yksinkertaisemmalla menettelyllä, jonka jatkamisesta päätetään myöhemmin (9 artiklan 2 kohdan a alakohta). Yli 20 meripeninkulman pituisilla matkoilla on lisäksi kirjattava kaikkien aluksessa olevien henkilöiden nimet, sukupuoli, ikä ja mahdollinen erityisen huolenpidon tarve hätätilanteissa (5 artiklan 1 kohta). Jäsenvaltiot voivat kuitenkin alentaa 20 meripeninkulman rajaa (9 artiklan 1 kohta). Ne voivat myös vapauttaa yksinomaan suojaisilla merialueilla liikennöivät alukset velvoitteesta kirjata matkustajat (9 artiklan 2 kohdan c alakohta) tai pyytää komissiota myöntämään vapautuksen velvoitteesta säännölliselle liikenteelle, kun matkan pituus on alle noin 30 meripeninkulmaa, tai syrjäisille alueille suuntautuvalle säännölliselle liikenteelle alueilla, joilla keskimääräinen aallonkorkeus on alhainen ja joilla on tarjolla riittävä navigointituki, sääennusteet sekä etsintä- ja pelastuspalvelut (9 artiklan 4 kohta). Aluksella olevien henkilöiden lukumäärä on ilmoitettava ennen lähtöä aluksen päällikölle sekä yhtiön matkustajarekisterin pitäjälle tai maissa olevaan samaa tarkoitusta palvelevaan järjestelmään (4 artiklan 2 kohta). Päällikön on myös saatava ennen lähtöä tiedot matkustajien mahdollisesta erityisen huolenpidon tarpeesta hätätilanteessa (8 artiklan viimeinen kohta). Jäsenvaltiot voivat kuitenkin vapauttaa suojaisilla merialueilla säännöllisessä liikenteessä toimivat matkustaja-alukset velvoitteesta ilmoittaa henkilöiden lukumäärä matkustajarekisterin pitäjälle, jos matka kestää alle tunnin (9 artiklan 2 kohdan b alakohta). Ennen lähtöä aluksen päällikön on varmistettava, että aluksessa olevien henkilöiden lukumäärä ei ylitä määrää, jonka kuljettaminen aluksella on sallittua (7 artikla). Matkustajien henkilötiedot toimitetaan matkustajarekisterin pitäjälle viimeistään 30 minuutin kuluttua aluksen lähdöstä (5 artiklan 2 kohta). Näin kerättyjen matkustajien määrää koskevien tietojen ja heidän henkilötietojensa on oltava milloin tahansa valmiina toimitettaviksi nimetylle viranomaiselle etsintä- ja pelastustarkoituksiin (8 artiklan 4 alakohta). Henkilötietoja ei saa säilyttää pidempään kuin on tarpeen tämän direktiivin tarkoitusten toteuttamiseksi (8 artiklan 5 alakohta). Laskentajärjestelmä on saatettava voimaan viimeistään 1 päivänä tammikuuta 1999. Matkustajien rekisteröintijärjestelmän on oltava voimassa viimeistään 1 päivänä tammikuuta 2000 (15 artikla). IV EUROOPAN PARLAMENTIN TARKISTUKSET 1. Neuvoston ja komission kokonaan tai osittain hyväksymät parlamentin tarkistukset Tarkistuksessa 8, joka koskee komission ehdotuksen 6 artiklaa (yhteisen kannan 5 artikla), parlamentti ehdotti, että ilmaisu "ikäryhmä" korvataan ilmaisulla "ikä". Joustavuuden säilyttämiseksi neuvosto ei voinut hyväksyä ehdotusta sellaisenaan, mutta suostui lisäämään maininnan tarkasta iästä lisävaihtoehtona. Tarkistuksen 8 lopussa parlamentti ehdotti, että ehdotuksen 6 artiklan viimeistä lausetta muutettaisiin siten, että aluksella olevien henkilöiden henkilötiedot toimitettaisiin matkustajarekisterin pitäjälle ennen lähtöä eikä viimeistään 30 minuutin kuluttua lähdön jälkeen. Tarkistus hyväksyttiin osittain, kun neuvosto lisäsi 5 artiklan 2 kohtaan ilmauksen "tiedot on kerättävä ennen lähtöä". Neuvosto ei voinut kuitenkaan hyväksyä sitä, että tiedot olisi myös toimitettava matkustajarekisterin pitäjälle ennen lähtöä, koska tietojen käsittely vaatii joskus pidemmän ajan transit-matkustajien osalta tai kun matkustajia ei kirjata tarkistuskortteja keräämällä vaan muilla tavoin kuten kirjaamalla matkustajat käsin. Onnettomuustilanteessa matkustajien nimiä ei kuitenkaan tarvita välittömästi, koska ensisijainen tehtävä on uhrien pelastaminen. Tarkistus 11, joka koskee 8 artiklan 4 alakohtaa, hyväksyttiin, koska aiemman tekstin perusteella viranomaiset olisivat joutuneet ottamaan vastaan suuren määrän turhaa tietoa. 2. Sekä neuvoston että komission hylkäämät parlamentin tarkistukset Tarkistuksissa 1 ja 2 ehdotetut uudet johdanto-osan kappaleet hylättiin, koska neuvosto katsoo, että niissä ei oteta huomioon yhteisön tasolla ja kansainvälisellä tasolla aikaansaatuja tuloksia. Tarkistuksissa 3 ja 4 ehdotetut uudet johdanto-osan kappaleet hylättiin, koska niissä tarkoitetaan direktiiviehdotuksen soveltamisalaan kuulumattomia asioita. Tarkistuksia 5, 7 ja 10, joilla pyrittiin 1, 3 ja 8 artiklaan tehtävillä lisäyksillä luomaan tasavertaiset lähtökohdat Englannin kanaalin tunnelille ja kanaalin poikki liikennöiville aluksille, ei hyväksytty, koska niissä tarkoitetut asiat eivät kuulu direktiivin soveltamisalaan, sillä direktiivin tarkoituksena on SOLAS-yleissopimuksen tärkeän vaatimuksen noudattamisen yhdenmukaistaminen yhteisössä. Tarkistusta 6, joka koskee "merellä liikennöivän matkustaja-aluksen" määritelmän lisäämistä 2 artiklaan, ei hyväksytty, koska se johtaisi siihen, ettei direktiiviä sovellettaisi suojaisilla vesillä liikennöiviin aluksiin. Joka tapauksessa matkustaja-aluksen määritelmässä olevalla ilmaisulla "merialus" tehdään selväksi, että direktiivi koskee meriliikenteessä olevia aluksia. Tarkistuksen 8 ensimmäisessä osassa (komission ehdotuksen 6 artikla, yhteisen kannan 5 artikla) ja tarkistuksessa 12 (9 artiklan 1 kohta) parlamentti ehdotti, että rekisteröintivaatimus laajennettaisiin kattamaan yli 2 tunnin pituiset matkat; tarkistusta ei hyväksytty, koska matkan kesto on epämääräinen peruste. Jäsenvaltiot voivat joka tapauksessa ottaa käyttöön kyseisen ehdon 9 artiklan 1 kohdan nojalla hitaammille aluksille, jotka kulkevat 2 tunnissa alle 20 meripeninkulmaa, tai 9 artiklan 2 kohdan c alakohdan tai 9 artiklan 3 kohdan nojalla nopeammille aluksille, jotka kulkevat 2 tunnissa yli 20 meripeninkulmaa. Neuvosto ei voinut myöskään hyväksyä komission ehdotuksen 6 artiklassa (yhteisen kannan 5 artikla) olevan vaihtoehdon "etunimet tai alkukirjaimet" korvaamista ilmauksella "etunimet", koska se halusi taata laivayhtiöille tietyn joustavuuden. Tarkistus 9, joka koskee uuden 6 a artiklan lisäämistä, katsottiin tarpeettomaksi, koska 5 artiklan 2 kohdassa jo määrätään, että aluksessa olevien henkilöiden määrä on kaikenpituisten matkojen osalta ilmoitettava matkustajarekisterin pitäjälle ennen lähtöä. V NEUVOSTON TEKEMÄT TARKISTUKSET, JOITA PARLAMENTTI EI EHDOTTANUT Otsikko Neuvosto lisäsi sanat "jäsenvaltioiden satamiin tai satamista liikennöivät", koska kolmansien maiden viranomaisia ei voida vaatia noudattamaan yhteisön direktiiviä (ks. saman asian osalta jäljempänä oleva 3 artikla). Johdanto-osan kappaleet Neuvosto muutti johdanto-osaa tekstiin lisättyjen uusien säännösten (esim. johdanto-osan 14 kappale) ja komission alkuperäiseen ehdotukseen tehtyjen tarkistusten pohjalta (esim. johdanto-osan 15 ja 17 kappale); tietyt osuudet korvattiin samankaltaisilla teksteillä, joita jo käytetään toisissa direktiiveissä (esim. johdanto-osan 1 ja 9 kappaleet), eräitä turhia lauseita poistettiin (esim. johdanto-osan 8 kappaleesta) ja kohtien järjestystä muutettiin loogisemmaksi tai vastaamaan artikloiden järjestystä. Johdanto-osan 15 kappale, 6 artiklan 2 kohdan loppu (komission alkuperäisen ehdotuksen 4 artiklan 2 kohta), 8 artiklan 4 alakohta ja 11 artiklan 1 kohdan ii alakohta (tietosuoja) Neuvosto teki useita tarkistuksia komission ehdotukseen turvatakseen matkustajien tietosuojan: johdanto-osan 15 kappaleessa muistutetaan direktiivistä 95/46/EY; 6 artiklan 2 kohdassa ja 8 artiklan 4 alakohdassa lisätään, että tietojen olisi oltava viranomaisen käytettävissä, kun niitä tarvitaan etsintä- ja pelastustarkoituksiin sekä onnettomuuden jälkiselvittelyä varten. 8 artiklan 5 kohdassa rajoitetaan henkilötietojen säilyttämisaikaa, vaikka ehdotettu viimeinen lause poistettiin, jotta laivayhtiöt voisivat säilyttää onnettomuustapauksissa tiedot korvausvaatimusten tai perintökysymysten käsittelyä varten. Lopuksi 11 artiklan 1 kohdan ii alakohdassa saatavuutta tarkoittava englanninkielinen sana "accessibility" korvattiin sanalla "availability", koska edellinen sana voisi tarkoittaa suoraa pääsyä atk-tiedostoihin. 2 artikla (määritelmät) "Matkustaja-aluksen" määritelmässä neuvosto korvasi ilmauksen "matkustaja-alusta. . ., joka kuljettaa enemmän kuin 12 matkustajaa" ilmauksella "[. . .] alusta . . ., joka kuljettaa enemmän kuin 12 matkustajaa", koska IMOn sopimusten mukaisesti jokainen alus, joka kuljettaa yli 12 matkustajaa, on automaattisesti matkustaja-alus. Sanat "nimetty henkilö" korvattiin sanoilla "matkustajarekisterin pitäjä", jotta vältettäisiin käsitteen sekoittuminen kansainvälisen turvajohtamissäännöstön kohdassa 4 olevan "nimetyn henkilön" määritelmän kanssa (7). Sama muutos tehtiin 4 artiklan 2 kohtaan, 5 artiklan 2 kohtaan ja 8 artiklan toiseen luetelmakohtaan. Määritelmä "suojaiset vedet" korvattiin määritelmällä "suojainen merialue" (ks. jäljempänä 9 artiklan 4 kohta). Direktiiviin lisättiin määritelmät ilmaisuille "säännöllinen liikenne" ja "kolmas maa". Edellinen otettiin asetuksesta (EY) N:o 3051/95. 3 artikla (kolmansien maiden välisten liikenteen jättäminen soveltamisalan ulkopuolelle) Ehdotetun artiklan 2 kohta poistettiin, koska siitä saattaisi saada sen väärän mielikuvan, että kolmansien maiden välillä liikennöivien alusten ei tarvitse noudattaa sääntöjä; johdanto-osan 10 kappaleessa ilmaistaan, että matkustajien laskenta ja rekisteröinti kolmansissa maissa tapahtuu SOLAS-määräysten mukaisesti. Joka tapauksessa perusajatus siitä, että direktiivi ei koske kolmansien maiden välillä tapahtuvaa liikennettä, esitetään jo 1 artiklassa ja otsikossa. 5 artikla (komission ehdotuksen 4 artikla) (matkustajaluettelon ilmoittaminen) 2 kohdan loppuun lisättiin sanat "tai yhtiön maissa olevaan samaa tarkoitusta palvelevaan järjestelmään", jotta rekisteröintiä koskevan kohdan vaatimukset vastaavat henkilöiden lukumäärää koskevan kohdan vaatimuksia (ks. 4 artiklan 2 kohta). 6 artikla (komission ehdotuksen 4 artikla) (kolmansista maista tulevat alukset) Tekstin johdonmukaisuuden parantamiseksi komission ehdotuksen 4 artiklan 1, 2 ja 3 kohta siirrettiin yhteisen kannan 6 artiklan 3, 1 ja 2 kohdaksi. 7 artikla (matkustajien sallittu enimmäismäärä) Neuvosto korvasi ilmaisun "aluksella on oikeus kuljettaa" ilmaisulla "kuljettaminen aluksella on sallittua", koska SOLAS-yleissopimuksen nojalla kaikille aluksille ei ole vahvistettu suurinta matkustajamäärää. 9 artikla (vapautukset ja poikkeukset) Neuvosto lisäsi toisen lauseen 1 kohtaan sen varmistamiseksi, että kaikki päätökset matkustajien rekisteröimisestä kahden jäsenvaltion välisillä 20 meripeninkulmaa lyhyemmillä matkoilla on kyseisten jäsenvaltioiden tehtävä yhdessä. Neuvosto lisäsi uuden 2 kohdan a alakohdan, jonka nojalla Italian tasavalta saa säilyttää nykyisen laskentajärjestelmän Messinansalmen ylittävässä liikenteessä neljän vuoden ajan direktiivin voimaantulosta ja aikaa voidaan tarvittaessa jatkaa. Kyseisessä järjestelmässä juna-, linja-auto- ja automatkustajia ei voida laskea henkilöittäin, koska he eivät saa henkilökohtaisia lippuja meren ylitystä varten. Junavaunujen, autojen ja linja-autojen lastaaminen lopetetaan kuitenkin heti, kun kaikkien alukseen otettujen ajoneuvojen suurin sallittu matkustajamäärä yhteenlaskettuna muiden matkustajien määrän kanssa on sama kuin aluksen suurin sallittu matkustajamäärä. Aluksessa olevien henkilöiden määrän ilmoittamisvelvollisuudesta matkustajarekisterin pitäjälle vapauttamisen osalta (yhteisen kannan 9 artiklan 2 kohdan b alakohta; komission ehdotuksen 9 artiklan 2 kohdan 1 alakohta), neuvosto korvasi ilmauksen "suojaisilla vesillä" eli vesillä, joilla on pieni aallonkorkeus, ilmauksella "suojaisilla merialueilla" eli vesillä, "jotka ovat suojassa avomeren vaikutuksilta". Ilmaisu otettiin neuvoston direktiivin antamiseksi matkustaja-alusten turvallisuussäännöistä ja -määräyksistä vahvistetun yhteisen kannan (8) 7 artiklan 3 kohdasta. Neuvosto pidensi merimatkan kestoa 30 minuutista yhteen tuntiin. Matkustajien rekisteröinnistä vapauttamisen osalta, josta määrätään 9 artiklan 2 kohdan c kohdassa, neuvosto korvasi ilmaisun "suojaisilla vesillä" ilmaisulla "suojaisilla merialueilla". Sanat "tai matkoilla, jotka alkavat samasta satamasta kuin mihin ne päättyvät ilman, että alus käy välillä muussa satamassa" lisättiin, jotta myös risteilyt kuuluisivat direktiivin soveltamisalaan. Vaatimus etsintä- ja pelastuspalveluiden läheisyydestä siirrettiin "suojaisen merialueen" määritelmään 2 artiklassa. Neuvosto lisäsi lopuksi uuden 4 kohdan, jolla jäsenvaltiolle annetaan mahdollisuus pyytää komissiolta valtuuksia vapauttaa rekisteröinnistä säännöllistä liikennettä harjoittavat alukset, jos matkan pituus ei ylitä noin 30:tä meripeninkulmaa tai jos ne liikennöivät syrjäisille alueille, kun ne liikennöivät alueilla, joilla on pieni keskimääräinen aallonkorkeus ja joilla on saatavilla riittävä navigointituki, sääennusteet sekä etsintä- ja pelastuspalvelut ja joilla matkustajien rekisteröinti olisi mahdotonta. 10 artikla (rekisteröintijärjestelmät) Neuvosto teki muutamia toimituksellisia parannuksia tekstiin. 11 artikla (informaatiojärjestelmät) Neuvosto poisti ehdotuksen iii alakohdan (valmiuskriteeri), koska siinä toistettiin 4 artiklan 1 kohtaa ja tarkistetun 5 artiklan 2 kohtaa. Neuvosto poisti myös vi alakohdan, koska on vaikea määritellä, mitä vaihtoehtoisia informaatiojärjestelmiä voidaan osoittaa pienille aluksille, jotka käyttävät yksinkertaista, kynään ja paperiin perustuvaa informaatiojärjestelmää. 12 artikla (komiteamenettely) Neuvosto poisti ehdotetut a ja b kohdat, koska niiden perusteella komiteamenettelylle annettaisiin lainsäädäntövaltaa. Samasta syystä se lisäsi komission ehdottaman tekstin loppuun "mutta sen soveltamisalaa laajentamatta". 13 artikla (komiteamenettely) Komitealle 9 ja 12 artiklan perusteella annettujen tehtävien tärkeyden vuoksi neuvosto korvasi neuvoa-antavan komitean menettelyn III a mukaisella sääntelykomitealla. 14 artikla (komission ehdotuksen 15 artiklan 3 kohta) (seuraamusjärjestelmä) Komission ehdotuksen 15 artiklan 3 kohta siirrettiin uuteen 14 artiklaan sen varmistamiseksi, että 15 artiklan 1 kohta, jossa jäsenvaltiot määrätään saattamaan voimaan tämän direktiivin noudattamisen edellyttämät lait, asetukset ja hallinnolliset määräykset, kattaisi sen. 15 artikla (komission ehdotuksen 14 artikla) (päivämäärät) Neuvosto siirsi vuodella ehdotettuja täytäntöönpanopäivämääriä 1. tammikuuta 1998 ja 1. tammikuuta 1999, koska direktiivi hyväksytään todennäköisesti 1. tammikuuta 1998 jälkeen. (1) EYVL C 31, 31.1.1997, s. 7. (2) EYVL C 206, 7.7.1997, s. 111. (3) EYVL C 182, 16.6.1997, s. 14. (4) EYVL C 275, 11.9.1997, s. 7. (5) EYVL C 379, 22.12.1994, s. 8. (6) SOLAS-yleissopimuksen III luvun 27 sääntö: "1. Kaikissa matkustaja-aluksissa olevat kaikki henkilöt on laskettava ennen lähtöä. 2. Yksityiskohtaiset tiedot henkilöistä, jotka ovat ilmoittaneet tarvitsevansa erityistä apua tai huolenpitoa hätätilanteissa, on kirjattava ja toimitettava aluksen päällikölle ennen lähtöä. 3. Tämän lisäksi viimeistään 1. tammikuuta 1999 kaikkien aluksella olevien henkilöiden nimet ja sukupuoli sekä merkintä siitä, onko kyseessä aikuinen, lapsi vai sylilapsi, on kirjattava etsintä- ja pelastustarkoituksia varten. 4. Edellä 1, 2 ja 3 kohdassa edellytetyt tiedot on säilytettävä maissa, ja niiden on oltava helposti etsintä- ja pelastuspalvelun saatavilla tarvittaessa. 5. Viranomaiset voivat vapauttaa matkustaja-aluksen 3 kohdan vaatimuksista, jos tällaisen aluksen aikataulun mukaan tekemien matkojen vuoksi tietojen kirjaaminen on mahdotonta." (7) Kansainvälinen turvajohtamissäännöstö on ro-ro-matkustaja-alusten turvallisuusjohtamisesta annetun asetuksen (EY) N:o 3051/95 liitteenä (EYVL L 320, 30.12.1995, s. 14). (8) EYVL C 293, 26.9.1997, s. 1.